Montecco Inc D.O.O. u cilju proizvodnje i izrade novog ljetnjeg piva raspisuje:

**KONKURS ZA IZBOR ETIKETE I IMENA ZA LJETNJE PIVO**

1. **Zadatak konkursa**

Zadatak u okviru konkursa je da učesnici kreiraju originalnu etiketu za ljetnje limitirano pivo – limenka 0.33l, uz prateći kreativni naziv koji će odražavati temu ljeta i osvježavajućeg iskustva. Etiketa treba da bude vizuelno atraktivna i da se istakne svojom kreativnošću i inovativnim pristupom, dok naziv treba da bude sugestivan i da odražava karakteristike piva, njegovu prirodu i ljetni duh.

1. **Cilj konkursa**

Cilj konkursa "Kreiraj Tvoju Ljetnju Avanturu" je angažovanje kreativnih pojedinaca starijih od 18 godina da doprinesu stvaranju jedinstvenog vizuelnog identiteta i naziva za ljetnje limitirano pivo. Ovaj konkurs teži inspirisati i pružiti priliku svim umjetnicima i entuzijastima da pokažu svoju kreativnost i talent u dizajniranju etiketa i osmišljavanju naziva, te da svojom interpretacijom ljeta i osvježavajućeg iskustva doprinesu brendiranju piva.

1. **Opis piva**

Ljetnje limitirano pivo iz "Akademije piva" je osvježavajuće svijetlo pivo koje se odlikuje citrusnim notama i ljetnim duhom. Sa svojom laganim tijelom i blagom gorčinom, ovo pivo pruža savršeno osvježenje u toplim ljetnim danima. Sa svakim gutljajem, osjeća se nota citrusa koja donosi svježinu i energetski podsticaj, čineći ovaj napitak idealnim pratiteljem za sve ljetne avanture i uživanje u osvježenju pod suncem.

1. **Uslovi konkursa**

– Pravo učešća na konkursu imaju fizička lica starija od 18 godina, državljani i državljanke države Crne Gore, a učešće na konkursu je besplatno.

– Na konkurs se mogu slati neobjavljene, originalne ideje.

– Ideje koje nijesu poslate u skladu sa tehničkim uslovima konkursa neće biti razmatrane.

– Montecco Inc DOO ne snose odgovornost u slučaju zloupotrebe autorskih prava od strane učesnika/učesnica ili trećih lica.

1. **Način podnošenja radova**

Konkurske ideje se dostavljaju na mail marketing@montecco.com. Folder sa prijedlogom za etiketu i ime treba da nosi naziv „ime\_prezime\_kreirajsvojuljetnjuavanturu“, uz kratku biografiju autora/autorke i kratak opis predložene etikete.

1. **Trajanje konkursa**

Konkurs je otvoren od 2. aprila i trajaće do 30. aprila do 23:59h.

1. **Rok za otvaranje pristiglih konkursnih rješenja**

Žiri će razmotriti pristigla konkursna rješenja u roku od 30 dana, a rezultati konkursa biće objavljeni na xxxxxx najkasnije u roku od 60 dana od isteka roka iz tačke 6 ovog konkursa.

1. **Nagrade**

Za tri najbolje konkursne ideje predviđene su nagrade:

I – Novčana nagrada u iznosu od 400e

II – Novčana nagrada u iznosu od 100e i paket Akademija piva svakog mjeseca u trajanju od godinu dana.

III – Vaučer u iznosu od 150e za hranu i piće u Akademiji piva ili Taverni.

1. **Žiri**

Montecco Inc doo imenuje žiri koji će izabrati najbolje konkursne ideje.

Žiri čine predstavnici prvnog lica „Montecco Inc“ DOO.

Žiri zadržava pravo da ne izabere nijedno ponuđeno rješenje ili da proglasi samo prvo, samo drugo ili samo treće mjesto.

1. **Ostale napomene**

Konkursna ideja mora biti autorsko djelo učesnika i ne smije biti ranije objavljivan u cjelosti ili djelimično ili korišćen u druge svrhe.

Konkursni materijal se ne vraća i izborom najboljeg konkursnog rješenja učesnici se odriču svih prava na pomenuto konkursno rješenje koje će izborom i isplatom novčane nagrade preći u svojinu pravnog lica „Montecco Inc“ DOO.

Predajom konkursnog rješenja svi učesnici prihvataju propozicije ovog Konkursa.